Diari Oficial de la Generalitat Valenciana


Sumari del DOGV 5877, del 23-10-2008 (2008/12980)

RESOLUCIÓ de 7 d'octubre de 2008, del director general de Personal de la Conselleria d'Educació, per la qual es modifica la llista d'aspirants seleccionats en les proves selectives per al cos de professors tècnics de Formació Professional convocades per Orde de 10 d'abril de 2000, de la Conselleria de Cultura, Educació i Ciència, i la Resolució de 18 d'octubre de 2000, de la Direcció General de Personal, per la qual es nomenen els aspirants funcionaris en pràctiques, en el sentit d'incloure a Miguel Macián Monleón com a aspirant seleccionat en virtut del compliment de sentència del Tribunal Suprem.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5877

Data del DOGV
:   23-10-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/12548


Data del document
:   07-10-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * concurs administratiu
    * ensenyament professional
    * funcionari
    * personal docent
    * administració regional

RESOLUCIÓ de 7 d'octubre de 2008, del director general de Personal de la Conselleria d'Educació, per la qual es modifica la llista d'aspirants seleccionats en les proves selectives per al cos de professors tècnics de Formació Professional convocades per Orde de 10 d'abril de 2000, de la Conselleria de Cultura, Educació i Ciència, i la Resolució de 18 d'octubre de 2000, de la Direcció General de Personal, per la qual es nomenen els aspirants funcionaris en pràctiques, en el sentit d'incloure a Miguel Macián Monleón com a aspirant seleccionat en virtut del compliment de sentència del Tribunal Suprem. [2008/12071]  
Per Orde de 10 d'abril de 2000, de la Conselleria de Cultura, Educació i Ciència, es van convocar procediments selectius per a l'ingrés en el cos de professors d'Ensenyament Secundari i professors tècnics de Formació Professional i, publicada la llista d'aspirants que van superar el concurs-oposició, Miguel Macián Monleón va interposar recurs contenciós administratiu núm. 1.747/00, resolt per sentència núm. 1672/03, de 31 d'octubre de 2003, de la Secció Segona de la Sala contenciosa administrativa del Tribunal Superior de Justícia de la Comunitat Valenciana.  
Contra la mateixa va interposar recurs de Cassació núm. 452/2004, resolt per sentència de la Secció Sèptima de la Sala contenciosa administrativa del Tribunal Suprem, de data 4 de juny de 2008, amb el següent tenor literal:  
«1. Haver-hi lloc al recurs de cassació interposat per Miguel Macián Monleón contra la sentència de 31 d'octubre de 2003 de la Secció Segona de la Sala contenciosa administrativa del Tribunal Superior de Justícia de la Comunitat Valenciana (dictada en el recurs contenciós administratiu núm. 1747/2000) i anul·lar l'esmentada sentència a l'efecte del que es declara a continuació.  
2. Estimar en part el recurs contenciós administratiu interposat en el procés d'instància Miguel Macián Monleón i anul·lar, per no ser conformes a dret, les resolucions administratives que van decidir la seua eliminació del procés selectiu sobre el qual ha versat este litigi; tot això a fi que es tinga el recurrent per aprovat en la tercera prova de la fase d'oposició i l'administració procedisca com s'indica en el fonament de dret tercer d'esta sentència.»  
En virtut d'això, resolc:  
Primer  
Qualificar Miguel Macián Monleón, DNI núm. 642601798, en la tercera prova de la fase d'oposició amb 5,0000 punts, la qual cosa, d'acord amb la base 0.8.5.0 de l'Orde de 10 d'abril de 2000, suposa una puntuació en la fase d'oposició de 5,3542 punts.   
Segon  
Incloure en la llista d'aspirants que han superat les proves selectives per a ingressar en el cos de professors tècnics de Formació Professional, convocades per Orde de 10 d'abril de 2000, en l'especialitat de «Sistemes i Aplicacions Informàtiques», pel torn d'ingrés lliure, a Miguel Macián Monleón, amb la puntuació global de 5,5577 punts, de conformitat amb el que preveu la base 9 de l'esmentada orde de convocatòria.  
Tercer  
Modificar la Resolució de 18 d'octubre de 2000, del director general de Personal, per la que es nomena funcionaris en pràctiques del cos professors tècnics de Formació Professional als aspirants seleccionats en el dit procediment selectiu, en el sentit d'incloure en la mateixa a Miguel Macián Monleón.  
Quart  
L'aspirant seleccionat haurà de presentar en el termini de 15 dies hàbils a comptar de l'endemà a la publicació d'esta resolució en el Diari Oficial de la Comunitat Valenciana, la documentació que s'establix en la base 10 de l'Orde de convocatòria esmentada.  
Quint  
Contra la present resolució, que posa fi a la via administrativa, d'acord amb el que preceptua l'article 109, de les Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre del Govern Valencià i la disposició addicional quinzena de la Llei 6/1997, de 14 d'abril, podrà interposar-se amb caràcter potestatiu recurs de reposició davant de la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà al de la seua publicació.  
València, 7 d'octubre de 2008.- El director general de Personal: David Barelles Adsuara.